ธปท.มอบทุนวิจัย6ล้าน หนุนงานพัฒนา
ธปท.มอบทุนวิจัย 6 ล้านบาท สนับสนุนงานวิจัยหาพัฒนาเศรษฐกิจ สังคม การเมืองไทยของประเทศ งานนี้ &#8221;ธีรยุทธ บุญมี&#8221; ได้ทุนศึกษาทางออกความรุนแรงขัดแย้งเสื้อเหลืองเสื้อแดงด้วย&nbsp;
7 ก.ค. 2553

ธปท.มอบทุนวิจัย 6 ล้านบาท สนับสนุนงานวิจัยหาพัฒนาเศรษฐกิจ สังคม การเมืองไทยของประเทศ งานนี้ ”ธีรยุทธ บุญมี” ได้ทุนศึกษาทางออกความรุนแรงขัดแย้งเสื้อเหลืองเสื้อแดงด้วย  
นางธาริษา วัฒนเกส ผู้ว่าการ ธนาคารแห่งประเทศไทย(ธปท.) ในฐานะประธานกรรมการมูลนิธิ 50  ปี ธปท.ได้มอบรางวัลทุนวิจัยของมูลนิธิ 50  ปี ธปท.ให้กับนักวิจัยผู้ชนะ 4  คน ของงานวิจัยทั้งหมด 4 เรื่อง จากผู้ส่งงานวิจัยเข้ามาทั้งหมด  13 ราย ในวงเงิน 6 ล้านบาท เพื่อสนับสนุนงานวิจัย ที่เป็นประโยชน์ต่อประเทศชาติ ในการนำข้อมูลไปใช้ในการศึกษาพัฒนาด้านเศรษฐกิจ สังคม การเมือง ขณะเดียวกันการมอบทุนก็เพื่อเชิดและเป็นชูเกียรติแก่ปูชนียบุคคลด้วย
ทั้งนี้ ทุนทั้งหมดแบ่งเป็น 1.ทุนปรีดี พนมยงค์ เป็นทุนวิจัยทางกฎหมาย สังคม การเมือง จำนวน 2 ล้านบาทให้แก่ โครงการวิจัย”อัตลักษณ์ พหุลักษณ์ และความรุนแรง” โดยนายธีรยุทธ บุญมี หรือ “นักวิชาการเสื้อกั๊ก” อาจารย์คณะสังคมวิทยาและมนุษย์วิทยา มหาวิทยาลัยธรรมศาสตร์ 2.ทุนป๋วย อึ้งภากรณ์ เป็นทุนการวิจัยด้านเศรษฐกิจ การซึกษา และพัฒนาชนบท จำนวน 2 ล้านบาท แก่โครงการ”การพัฒนารูปแบบการจัดการศึกษาในระดับอุดมศึกษา ตามแนวคิดเศรษฐกิจสร้างสรรค์” โดยรองศาสตร์ตราจารย์พนิต เข็มทอง รองอธิการบดีฝ่ายวิชาการ มหาวิทยาลัยเกษตรศาสตร์ 
และ3.ทุนประองค์เจ้าวิวัฒนไชย ซึ่งเปิดกว้างงานวิจัยหลายๆด้าน แก่โครงการวิจัยเรื่อง”ปัญหาการกระจายรายได้ในไทย และทางออก” โดยนายกอบศักดิ์ ภูตระกูล ผู้บริหารส่วน สายนโยบายการเงิน ธปท.จำนวน 1 ล้านบาท และให้แก่โครงการวิจัยเรื่อง”ความผันผวนของอัตราแลกเปลี่ยนกับพฤติกรรมการป้องกันความเสี่ยง:นัยต่อการพัฒนาเศรษฐกิจของไทย” โดย ผ.ศ.อาชนัน เกาะไพบูลย์ อาจารย์คณะเศรษฐศาสตร์ มหาวิทยาลัยธรรมศาสตร์ 
นายธีรยุทธ หนึ่งในผู้ได้รับรางวัลครั้งนี้ กล่าวว่า การศึกษา อัตลักษณ์ พหุลักษณ์ และความรุนแรง คือการศึกษาลักษณะความเป็นตัวตนที่หลากหลายของคน ของสังคม ที่เปลี่ยนแปลงไป ซึ่งตามธรรมชาติและในอดีตการนิยามตัวเอง การแสดงถึงตัวตนว่าตัวเองเป็นใคร กลุ่มไหน ประเทศไหน หลากหลายมาก แต่ในยุคหลัง 100-200ปีที่ผ่านมา มีการจำกัดการเป็นตัวตน อัตลักษณ์มาก ด้วยการบังคับให้คนในสังคมเป็นเหมือนกันมีประวัติศาสตร์และชาติเดียวแบบเดียว ทำให้เกิดปัญหาความขัดแย้ง เพราะแสดงตัวตนไม่ได้ งานวิจัยนี้จึงต้องการศึกษาเรื่องนี้เพื่อเป็นส่วนหนึ่งในการแก้ปัญหาความขัดแย้งรุนแรง ซึ่งไทยได้เผชิญมาเมื่อเร็วๆนี้ เช่น การแบ่งเสื้อแดง –เสื้อเหลือ ไพร่-อมาตย์ ปัญหา 3 จังหวัดภาคใต้ ปัญหาภาคอีสานภาคเหนือถูกแยกด้วยสี เป็นต้น 
“การรวมกลุ่มแสดงอัตลักษณ์ของกลุ่มคนถึงจะถูกสร้างมาในทุกยุคสมัย   แต่ในยุคสมัยนี้สร้างได้เร็วเกิดได้เร็ว ส่วนหนึ่งคงเพราะมีเทคโนโลยีการสื่อสารทันสมัย ทำให้บางครั้งการรวมกลุ่มก็สร้างความเสียหายโดยไม่คาดคิด ไทยเราก็พึ่งเกิดอัตลักษณ์เยอะแยะในช่วงนี้  การไม่ยอมรับความแตกต่าง ทำให้มีความรุนแรงตามมา ฉะนั้นการศึกษาเรื่องนี้อาจมีส่วนช่วยแก้ปัญหาความแตกต่างได้” นายธีรยุทธกล่าว